આસામઃ આસામના તીનસુખિયામાં ચૂંટણી પ્રચાર માટે પહોંચેલા પ્રધાનમંત્રી નરેન્દ્ર મોદીએ જણાવ્યું છે કે તે આસામના ઋણી છે. તેઓ જ્યારે ચા વેચતા હતા ત્યારે આસામની જ ચા લોકોને પીવડાવતા હતા. તેમણે કહ્યું કે, મારી લડાઇ મુખ્યમંત્રી તરૂણ ગોગોઇ સામે નથી, ગરીબી સામે છે. તેઓ વડિલ ગોગોઇના આર્શિવાદ ઇચ્છે છે. તેઓ રાજ્યના વિકાસ માટે લડી રહ્યાં છે. તેમણે રેલીમાં સંબોધન કરતા જણાવ્યું હતું કે સર્બાનંદ કેન્દ્રમાં એક સારા મંત્રી છે. બીજેપી જીતશે તો તેઓ આસામના મુખ્યમંત્રી બનશે. તેનાથી મારૂ નુકશાન થશે, પરંતુ આસામનું ભલુ થશે. પીએમ મોદીએ કહ્યું કે હું જ્યારે ચા વેચતો હતો, ત્યારે લોકોને આસામની જ ચા પીવડાવતો હતો. જે પીને લોકો તાજગી અનુભવતા હતા. તેને કારણે હું આસામનો ઋણી છું. ગરીબોને શિક્ષા, યુવાનોને કમાણી અને વડિલોને દવાઓ પહોંચાડીને આસામની પરિસ્થિતિને બદલી નાખીશું.